Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LIX. törvény 27. § (1) bekezdés alapján évente
Paragraph Index: 13

1997. évi összesen% arányai 20 1003 1 Adott évben befejezett. 2 Az előző beszámoló adataihoz képesti eltérés oka: a vizsgálat során kiderült, hogy egy ügy több panaszt is tartalmaz. 3 Az 1997. évi beszámoló összesen végösszege. Az 1998-ban befejezett panaszok származási év szerinti megoszlása A panasz származási éve Összesen Befejezett* * Adott évből áthúzódott. 1999/79/II. szám anyagi helyzet javulásával, valamint az iskolában töltött évek számának növekedésével együtt növekszik azoknak az aránya, akik hallottak már a biztosokról. Amíg a legfeljebb 8 általánost végzetteknek csupán 41 százaléka, addig a diplomásoknak 93 százaléka hallott az állampolgári jogok országgyűlési biztosáról és általános helyetteséről. Az aktív ismertségtől eltérően, a „Hallott-e már Ön...?” típusú kérdéseknél a fiatalok ismeretbeli elmaradottsága nem tapasztalható. A 18—30 éves korosztály tagjai közül ugyanis ugyanolyan arányban mondták ismertnek egyik vagy másik ombudsmant, mint a 31—60 évesek között. A passzív ismertségi szintet is befolyásolja a lakóhely. Kiemelkedő ugyanis a budapestiek ismeretszintje, de az úgynevezett települési lejtőn lefelé haladva csökken az ombudsman létezéséről tudomással bírók aránya. A közvélemény-kutatás ismertségi vizsgálatának megállapításai tükröződnek az állampolgári jogok országgyűlési biztosához és általános helyetteséhez érkezett panaszügyek megoszlásában is. (Lásd az 1/4., 1/10. és 1/12. számú táblázatokat.) A vizsgálat módot adott arra, hogy az ombudsmanokat állításuk szerint ismerők mondják el részletesen mindazt, ami az állampolgári jogok országgyűlési biztosáról és általános helyetteséről tudnak. A reprezentatív mintában szereplő személyek közül 579 fő állította, hogy ismeri az állampolgári jogok országgyűlési biztosát, közülük 273-an tudtak mondani valamit az ombudsman személyéről, hatásköréről, tevékenységéről. (Lásd az 1/16. számú táblázatot.) 1/16. számú táblázat Az egyes ombudsmanokról hallomással bírók százalékos aránya* * A Szonda Ipsos 1998. decemberi felmérése „Az országgyűlési biztosok ismertsége és megítélése a lakosság körében” című anyagból. Viszonylag széles körben ismert az országgyűlési biztos személye, és a válaszok túlnyomó többsége tartalmazta azt az alapvető információt, hogy az emberek („mindenki”, „bárki”) problémáikkal, sérelmeikkel fordulhatnak hozzá, az országgyűlési biztos „segít”, „megvizsgálja az ügyet”, „utánajár”, „orvosolja”. Jelentős azok száma is, akik többé-kevésbé specifikálták a biztosok hatáskörébe tartozó panaszok, sérelmek körét. Gyakori megfogalmazás, hogy „amikor már senki más nem segít”, „amikor mindenhol süket fülekre talál az ember”, akkor az ombudsmanhoz fordulhat, mint végső megoldás. A válaszok másik jellemzőjét azok a megfogalmazások képezik, amelyek az országgyűlési biztost mint speciális, célirányos vizsgálatok lefolytatóját írják le. A legnagyobb visszhangot kiváltónak a börtönök, fegyintézetek vizsgálata, valamint a szociális intézmények meglátogatása bizonyult. Ezen kívül szóba került például a pedagógusok bántalmazásának ügye, a „dávodi kislány” esete és a kiskorúak védelme. A közvélemény-kutatás tapasztalatait a következő évek munkájában hasznosítani kell oly módon, hogy az országgyűlési biztosok feladatáról, hatásköréről, tevékenységéről azok a társadalmi rétegek is értesüljenek, amelyek jelenleg erről keveset vagy semmit nem tudnak. A jövőben többek között a megyei inspekciós látogatásokat is fel kell használni arra, hogy a kis településeken élők is megismerhessék a biztosok aktuális látogatásának célját, de munkájuk lényegét is. Fokozott figyelmet kell fordítani minden olyan „ismeretterjesztésre”, amely mindenki számára közérthetővé teszi az alkotmányos, az állampolgári jogok tartalmát és azt, hogy milyen szerepe, feladata van az országgyűlési biztosoknak e jogok védelmében. 2. A panaszok elutasításának gyakorlata Az országgyűlési biztoshoz és általános helyetteséhez érkező

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes